[{"text_idx": "#000000", "text": "Izen berria Zorrotzako barrutiko elkarteekin batera hautatu da, parte-hartze bidezko prozesu batean.\nIzen hori hautatu da, ingurunea antzina hezegune bat izan zelako eta espezie horretako txori ugari ikusten zirelako. Gainera, gogoratuko duzuenez, txori horietatik hartu zuen izena Jabo\u0301n Chimbo marka ikonikoak bere produktu ospetsuenarentzat. Arean ere, duela urte batzuk arte, egungo parkearen inguruan fabrikatzen zen xaboi hori.\nParkea \u201cLanda\u201d izeneko inguruan dago, Zorrotza auzoko kiroldegiaren ondoan. Eremuak 14.000 m2 inguru ditu, eta 2018an urbanizatu zen, egoteko, olgetarako eta gorputz ariketarako aire zabaleko guneak eginarazita.\nBilboko kale-izendegiak, gaurtik hasita, 920 izen dauzka."}, {"text_idx": "#000002", "text": "Eremuak 14.000 m2 inguru ditu, eta 2018an urbanizatu zen, egoteko, olgetarako eta gorputz ariketarako aire zabaleko guneak eginarazita."}, {"text_idx": "#000004", "text": "Auzotarrek Txinbo izena hautatu dute, eremu horretan hezegune bat egon zelako antzina, eta hango kanaberadi batean mota horretako txori asko ikusten zirelako. Gainera, gogoratuko duzuenez, txori horietatik hartu zuen izena Jabo\u0301n Chimbo marka ikonikoak bere produktu ospetsuenarentzat. Arean ere, duela urte batzuk arte, egungo parkearen inguruan fabrikatzen zen xaboi hori. Gaur egun, askoz ere txinbo gutxiago egon arren, oraindik ere ikus daitezke eremu horretan."}, {"text_idx": "#000005", "text": "Hala, Aburto alkateak hau nabarmendu du: \u201cTxinboek beti izan dute lotura bilbotarrekin, eta bereziki Zorrotza auzoarekin, eta hango auzotarrek maitasun berezi bat diete hegazti horiei, eta horregatik, parke honetarako hautatu duten izenak ezin hobeto ordezten du inguru hau\u201d."}, {"text_idx": "#000006", "text": "Juan Mari Aburtok balioa aitortu dio izena hautatzeko parte hartze prozesuari, \u201cardura handikoa da Zorrotza auzoan egin duguna moduko parte hartze prozesuak egitea; hemen, auzotarrek euren ideiak eta proposamenak eman dizkigute jakitera, eurek atseginen dituztenak, eurak hobetoen eta gehien ordezkatzen dituztenak, Txinbo parke honek bezala\u201d."}, {"text_idx": "#000007", "text": "Bilboko kale-izendegiak, gaurtik hasita, 920 izen dauzka."}]